Predkladacia správa

Návrh vyhlášky Ministerstva spravodlivosti Slovenskej republiky o organizácii poskytovania zdravotnej starostlivosti v Zbore väzenskej a justičnej stráže sa po dohode s Ministerstvo zdravotníctva Slovenskej republiky predkladá do legislatívneho procesu na základe § 47 ods. 3 zákona č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 350/2005 Z.z..

Návrh vyhlášky upravuje organizáciu poskytovania zdravotnej starostlivosti v miestach, kde sa vykonáva väzba a trest odňatia slobody. Účelom tohto predpisu je, aby verejnosti bolo známe, aké formy zdravotnej starostlivosti, ktorým osobám, a za akých podmienok sa zdravotná starostlivosť poskytuje.

Návrh vyhlášky je v súlade s Ústavou, ústavnými zákonmi, medzinárodnými zmluvami, ktorými je Slovenská republika viazaná a zákonmi a súčasne je v súlade s právnom Európskych spoločenstiev a Európskej únie.

Návrh vyhlášky nebude mať dopad na štátny rozpočet, rozpočet obcí, či vyšších územných celkov, ani environmentálny vplyv, ani vplyv na zamestnanosť a podnikateľské prostredie.